የ12ኛ ክፍል ዩኒቨርስቲ መግቢያ ፈተና በሀገር አቀፍ ደረጃ መጀመሩ ተገለጸ
የ12ኛ ክፍል ተማሪዎች የዩኒቨርስቲ መግቢያ ፈተና በሀገር አቀፍ ደረጃ መጀመሩን ሀገር አቀፍ የትምህርት ምዜናና የፈተናዎች ኤጄንሲ ዳይሬክተር አቶ አርአያ ገብሬእግዚአብሔር አስታውቋል፡፡ፈተናዎች በ993 የፈተና ጣቢዎች እየተሰጠ እንደሚገኝም ገልጸዋል፡፡ዋልታ ከፈተና ጣቢዎቹ አንዱ በሆነው የጥቁር አንበሳ ፈተና ጣቢያ ተገኝተው የፈተና አሰጣጥ ሂዴቱን የተመለከተ ሲሆን በጣቢያው ከአምስት ትምህርት ቤቶች የተወጣጡ ተፈታኞች ፈተናቸውን እየተቀበሉ መሆናቸውን የፈተናው ጣቢያ አስተባባሪ የሆኑት አቶ ሲሳይ አለሙ ተናግረዋል፡፡በፈታና ጣቢያው መገኘት የነበረባቸው 1ሺህ 77 ተማሪዎች 1ሺህ 73ቱ ፈተናውን በሰላማዊ ሁኔታ መጀመራቸውን የገለጹ ሲሆን ቀሪዎቹ አራት ተማሪዎች የቀሩበት ሁኔታ አልተገለጸም፡፡በፈተና ወቅት ያነጋገርናቸው ተማሪዎች ስኬታማ በሆነ መልኩ ፈተናውን መጀመራቸውን ለዋልታ ተናግረዋል፡፡  